Hans forældre var tæller i [[Nationalbanken]] Conrad Gottlieb Klein (1768-1842) og Jensine født Almstrup. Han blev efter sin konfirmation lærling på [[Den kongelige Porcelainsfabrik]] og gik samtidig fra [[1827]] på [[Kunstakademiet]], hvor han blev elev på modelskolen ([[1831]]). Imidlertid lærte han blomstermaleriet og porcelænsmaleriet under [[J.L. Jensen]]s vejledning fra [[1825]] og konkurrerede forgæves [[1839]] om [[De Neuhausenske Præmier|den Neuhausenske Præmie]] med to tallerkener, hvorpå han havde malet blomsterne og [[Andreas Juuel]] den øvrige udsmykning. Han var i en række år [[Blomstermaleri|blomstermaler]] ved Den kgl. Porcelainsfabrik og har som sådan udført og ledet udførelsen af det nye [[Flora Danica (porcelæn)|Flora Danica-stel]], flere store vaser og tre store bordservicer. Et i 1831 udstillet maleri, ''Blomster og Frugter'', blev købt til [[Den Kongelige Malerisamling]], og en i [[1855]] i [[Paris]] udstillet vase fik hædersdiplom. Han udførte også isvaser og vinkølingsvaser til Christiansborg Slot og er repræsenteret i Den kgl. Porcelainsfabriks museum, bl.a. med en tallerken i [[nyrokoko]], bemalet med rustrød georgine og med en meget bred forgyldt kant.
Personbillede_savnes Kunst Historie Maleri